jkorsvik/nowiki_second_scrape_merged huggingface dataset:
Sergei Hohlov-Simson

Sergei Hohlov-Simson (født 22. april 1972 i Pärnu) er en estisk tidligere fotballspiller og trener.


== Klubbkarriere ==
Hohlov-Simson startet sin klubbkarriere hos FC Flora Tallinn i 1992, hvor han spilte to sesonger uten at han fikk spille seriekamper. I 1995 meldte han overgang til serierivalen JK Tervis Pärnu, før han i 1997 dro tilbake til Flora Tallinn. I sin andre periode i klubben spilte han 49 seriekamper og noterte seg for seks scoringer, og var med på å vinne Meistriliiga både i 1997 og 1998, samt den estiske cupen Eesti Karikas i 1998. I 2000 meldte han overgang til JK Viljandi Tulevik, hvor han noterte seg for syv seriekamper, før han samme år dro videre til FC Kuressaare. 
I 2000 ble Hohlov-Simson utenlandsproff da han skrev under på en kontrakt med den israelske klubben Hapoel Kfar Saba. Her slet han med på å få spilletid, og ble følgelig lånt ut til Hapoel Tayibe hvor han noterte seg for 20 seriekamper ut 2000/2001-sesongen. Høsten 2001 ble han tilbudt kontrakt av Hamarkameratene, som da spilte i 1. divisjon. Han debuterte for klubben den 9. september 2001 i en seriekamp borte mot Hødd (2–2), da han kom inn som innbytter for Per Sören Johansson i andre omgang. I januar 2002 vendte han tilbake til hjemlandet og skrev under en toårskontrakt med FC Levadia Tallinn. Han spilte 90 seriekamper, og fikk med seg ett seriemesterskap og to cupmesterskap frem til han la opp ved sesongslutt 2006.


== Landslagskarriere ==
Hohlov-Simson fikk sin debut for Estlands herrelandslag i en vennskapskamp borte mot Latvia den 10. juli 1992 (2–1). Hans første landslagsmål kom i en VM-kvalifiseringskamp hjemme mot Hviterussland den 5. oktober 1996 (1–0). Han fikk totalt 58 landskamper for Estland og noterte seg for to landslagsmål frem til 2004.


== Trenerkarriere ==
Den 26. juli 2011 ble Hohlov-Simson ansatt som trener for Levadia Tallinn, hvor han ledet klubben i 21 kamper før han i januar 2012 ble ansatt i klubbens administrasjon.


== Meritter ==
FC Flora TallinnMeistriliiga (3): 1993/1994, 1997/1998, 1998
Eesti Karikas (1): 1998FC Levadia TallinnMeistriliiga (1): 2004
Eesti Karikas (2): 2004, 2005


== Referanser ==


== Eksterne lenker ==
(en) Sergei Hohlov-Simson – FIFA 
(en) Sergei Hohlov-Simson – Transfermarkt 
(en) Sergei Hohlov-Simson – Transfermarkt (manager) 
(en) Sergei Hohlov-Simson – national-football-teams.com 
(en) Sergei Hohlov-Simson – WorldFootball.net 
(en) Sergei Hohlov-Simson – FootballDatabase.eu 
(en) Sergei Hohlov-Simson – EU-Football.info 
(en) Sergei Hohlov-Simson – Estlands fotballforbund 
(en) Sergei Hohlov-Simson – FBref 
Spillerprofil hos Altomfotball.no
Spillerprofil hos National-football-teams.com
Audun Østerås

Audun Erling Østerås (født 20. januar 1947 på Elstad i Harran i Nord-Trøndelag) er en tidligere norsk rådmann og politiker (Sp).
Han er utdannet siviløkonom fra NHH fra 1972. Han har drevet gård i 20 år og undervist i den videregående skolen i 10 år. Østerås var rådmann i Høylandet kommune 1987–1994, fylkesrådmann i Nord-Trøndelag fylkeskommune 1994–2003 og administrasjonssjef i fylkeskommunen 2003–2008.Han var medlem av Høylandet kommunestyre 1976–1983, i én periode som varaordfører, og medlem av Nord-Trøndelag fylkesting 1978–1987. Østerås har vært styremedlem ved Riksteatret og Sparebanken Midt-Norge samt styreleder ved Namdals folkehøgskole.


== Referanser ==
Parque Harriague

Parque Harriague er en park i Salto by i det nordvestlige Uruguay.Parken avgrenses av Av. Juan Harriague, Treinta y Tres, Rincón og Misiones. I parken finnes en dyrehage, markeder og et teater.
Parken ble i 12. desember 1951 oppkalt etter Juan Harriague.


== Referanser ==


== Eksterne lenker ==
(en) Parque Harriague – kategori av bilder, video eller lyd på Commons
Kristoffer Haugen

Kristoffer Haugen (født 21. februar 1994 i Stavanger) er en norsk fotballspiller som spiller for Molde Fotballklubb.


== Karriere ==


=== Viking FK ===
Haugen debuterte i Tippeligaen mot Rosenborg 3. november 2013. I forkant av 2014 sesongen ble Haugen sett på som en utfordrer til mer etablerte Trond Erik Bertelsen på venstreback. Spilleren fikk 22 kamper i Tippeligaen for klubben i løpet av sesongen. Med mer spilletid økte også interessen fra andre klubber, august 2014 la Molde FK inn bud på spilleren, men Viking ønsket ikke å selge sin unge lokale spiller. Viking valgte videre å tilby ny kontrakt til Haugen, men spilleren valgte å takke nei til en forlengelse. 2. oktober 2015 ble det offentliggjort at Viking og Haugen likevel hadde blitt enig om en forlengelse av kontrakten. Haugen knyttet seg dermed til klubben frem til og med 2018-sesongen. Haugen spilte samtlige 30 kamper for klubben i løpet av 2015-sesongen. Laget var lenge med i medaljestriden, men endte tilslutt på en 5.-plass.
Mai 2016 ble det i media spekulert i om at flere utenlandske klubber ønsket Haugens tjenester. Den tyske 2. Bundesliga klubben 1860 München, samt én klubb fra Nederland ble nevnt i forbindelse med spilleren. Vikings vanskelige økonomiske situasjon tilsa at klubben ville takke ja, om det skulle komme et seriøst bud på venstrebacken. Kristoffer Haugen spilte totalt 26 kamper for klubben i Tippeligaen igjennom 2016-sesongen, og bidro i tillegg med 4 målgivende pasninger.Like før overgansvinduet stengte 31. mars 2017, la Vålerenga inn et bud som ble spekulert i å ligge på rundt 2 millioner kroner på venstrebacken. Viking avslo budet, og Haugen spilte første serierunde mot nettopp Vålerenga på Ullevaal Stadion 3. april 2017. Etter endt 2017-sesong, og nedrykket til OBOS-ligaen, ble det klart at Haugen ønsket nye utfordringer.


=== Molde FK ===
10. januar 2018 ble det offentliggjort at Haugen var klar for en overgang til Molde, og hadde undertegnet en kontrakt med 3 års varighet. Debuten kom i Eliteseriens 1. runde hjemme på Aker Stadion mot Sandefjord Fotball 11. mars 2018.


== Landslagskarriere ==
Kristoffer Haugen debuterte for Norges U17-landslag i en kamp mot Hellas 3. mars 2011. Spilleren har senere også representert Norge på U18- og U19-nivå. Debuten på U21-landslaget kom i en kamp mot Spania på Estadio Cartagonova arena 26. mars 2015. Haugen ble byttet inn for Fredrik Aursnes etter 78 minutter i en kamp som endte 2 - 0 til hjemmelaget.


== Referanser ==


== Eksterne lenker ==
(en) Kristoffer Haugen – Transfermarkt 
(en) Kristoffer Haugen – Soccerway 
(no) Kristoffer Haugen – Norges Fotballforbund 
(en) Kristoffer Haugen – FBref
Pål Vestly Heigre

Pål Vestly Heigre (født 15. mars 1995) er en norsk fotballspiller som fra 31. desember 2020 er klubbløs.


== Karriere ==


=== Viking ===
Vestly Heigre kom til Viking FK foran 2012-sesongen fra Sandnes klubben Hana il. Spilleren ble ansett som et stort talent allerede som 16 åring. Vestly Heigre ble utleid til IK Start høsten 2014. Heigre fikk sin debut i Tippeligaen for nettopp IK Start, da han spilte 90 minutter mot Vålerenga IF i sesongens siste runde, 9. november 2014. Heigre ble i forkant av 2015-sesongen leid ut til Tromsø IL. Etter å ha startet sesongen på benken hos TIL, fikk spilleren på grunn av skader etterhvert sjansen i buret. Etter å ha overbevist i to påfølgende kamper, mot henholdsvis Rosenborg BK og Molde FK, hvor Heigre ble utpekt som sitt lags beste spiller, ble Heigre fast mann i startellveren til Tromsø. Heigre fikk totalt 20 kamper igjennom 2015-sesongen for klubben. Tromsø var lenge med i nedrykksstriden, men endte til slutt på en 13.-plass. November 2015 undertegnet spilleren en ny kontrakt med klubben, med varighet ut 2017-sesongen.  8. juli 2016 ble det klart at Vestly Heigre skulle lånes ut til Lillestrøm SK for to kamper, da klubben opplevde en keeper-krise med både Arnold Origi og Jacob Faye Lund ute med skade. Utlånsavtalen kom i orden etter en dispensasjon fra Norges Fotballforbund da overgangsvinduet til Tippeligaen først åpnet 21. juli. Vestly Heigre var uheldig i sin første kamp for klubben hjemme på Åråsen Stadion mot Stabæk Fotball, og var delaktig i bortelagets siste mål som fastsatte sluttresultatet til 1 - 2.


=== Aalesund ===
29. desember 2016 ble det offentliggjort at Heigre var klar for en overgang til Eliteserieklubben Aafk. Spilleren kom vederlagsfritt til klubben, og undertegnet en kontrakt med 2 års varighet.


== Landslagskarriere ==
Vestly Heigre har en rekke kamper for aldersbestemte landslags. Målvakten har representert samtlige landslag fra Norges G-15 frem til Norges Under-21 landslag. Debuten kom på Tingvalla Stadion 21. september 2010, i en G-15 kamp mot Sverige. Debuten for U21-landslaget kom på Marienlyst Stadion i en kamp mot Irland 9. oktober 2014. 19 år gamle Vestly Heigre ble byttet inn for Mathias Dyngeland etter 45 minutter.


== Referanser ==


== Eksterne lenker ==
Spillerprofil hos Fotball.no
Rasmus Martinsen

Rasmus Levin Martinsen (født 14. april 1996 i Stavanger), er en tidligere norsk fotballspiller.


== Karriere ==


=== Viking FK ===
Spilleren ble av medier trukket frem som et av regionens største fotballtalenter i 2013. Martinsen fikk sin debut i Tippeligaen mot Odds Ballklubb 13. september 2014. Februar 2015 undertegnet Martinsen en ny to-års kontrakt med klubben. Til tross for store skadeproblemer i løpet av 2015- og 2016-sesongen, signaliserte klubben at de ønsket å forlenge kontrakten med spilleren etter endt sesong. 30. november 2016 undertegnet dermed Martinsen ny kontrakt med klubben med varighet ut 2017-sesongen. Martinsen scoret sitt første Eliteseriemål for klubben i en 1 - 1 kamp mot Sogndal Fotball hjemme på Viking Stadion 9. juli 2017.


=== Brodd ===
I april 2019 signerte Martinsen for Brodd. Martinsen hadde da fått flere tilbud fra andre OBOS-liga klubber, men ingen av tilbudene klaffet med studiene på BI. I tillegg til å spille fotball for Brodds A-lag jobbet han med rekruttering og struktur i klubben, samt bidra inn mot sponsormarkedet.


=== Hinna ===
I august 2019 signerte Martinsen for moderklubben Hinna. Han ble også ansatt som markedsansvarlig for klubben. I mai 2022 sluttet Martinsen som slags- og markedsansvarlig for klubben.


== Meritter ==
 Viking FK

OBOS-ligaen: 2018


== Referanser ==


== Eksterne lenker ==
(en) Rasmus Martinsen – Transfermarkt 
(no) Rasmus Martinsen – Norges Fotballforbund 
(en) Rasmus Martinsen – FBref 
(no) Spillerprofil på vikingfotball.no
Valeriana montana

Valeriana montana er en plante i kaprifolfamilien.
Den er en lav, flerårig urt. De nederste bladene er helrandete og ikke hjerteformede. Bladene lenger oppe på stengelen er tannete og ikke flikete. Blomstene er lilla, rosa eller hvite og er litt større enn hos slektningen Valeriana tripteris. Planten vokser i kratt og steinete steder opptil 2600 moh, helst på kalkgrunn. Arten er utbredt i fjellstrøkene i Sør- og Mellom-Europa.


== Litteratur ==
C. Grey-Wilson og M. Blamey; norsk utgave T. Faarlund og P. Sunding (1992). Teknologisk Forlags store illustrerte flora for Norge og Nord-Europa. Teknologisk Forlag. s. 384. ISBN 82-512-0355-4. 
«Valeriana montana». Flora Europaea. Besøkt 7. februar 2015. 


== Eksterne lenker ==
(en) Valeriana montana i Encyclopedia of Life 
(en) Valeriana montana i Global Biodiversity Information Facility 
(sv) Valeriana montana hos Dyntaxa 
(en) Valeriana montana hos NCBI 
(en) Valeriana montana hos The International Plant Names Index 
(en) Valeriana montana hos Tropicos 
(en) Kategori:Valeriana montana – bilder, video eller lyd på Wikimedia Commons 
(en) Valeriana montana – galleri av bilder, video eller lyd på Wikimedia Commons 
Valeriana montana – detaljert informasjon på Wikispecies
Valeriana tripteris

Valeriana tripteris er en plante i kaprifolfamilien.
Den er en lav, flerårig urt. De nederste bladene er ovale med hjerteformet grunn. Bladene lenger oppe på stengelen er trekoblete. Blomstene er rosa eller hvite. Planten vokser i skog og kratt opptil 2600 moh, helst på kalkgrunn. Arten er utbredt i fjellstrøkene i Sør- og Mellom-Europa fra Korsika og nordlige deler av Spania og Hellas i sør til Vogesene og Karpatene i nord.


== Litteratur ==
C. Grey-Wilson og M. Blamey; norsk utgave T. Faarlund og P. Sunding (1992). Teknologisk Forlags store illustrerte flora for Norge og Nord-Europa. Teknologisk Forlag. s. 384. ISBN 82-512-0355-4. 
L. Carles og L. Thébault (2010). Guide de la flore des Alpes-Maritimes: du Mercantour à la Méditerranée. Gilleta•nice-matin. s. 370. ISBN 978-2-915606-74-4. 
«Valeriana tripteris». Flora Europaea. Besøkt 7. februar 2015. 


== Eksterne lenker ==
(en) Valeriana tripteris i Global Biodiversity Information Facility 
(sv) Valeriana tripteris hos Dyntaxa 
(en) Valeriana tripteris hos NCBI 
(en) Valeriana tripteris hos The International Plant Names Index 
(en) Valeriana tripteris hos Tropicos 
(en) Kategori:Valeriana tripteris – bilder, video eller lyd på Wikimedia Commons 
(en) Valeriana tripteris – galleri av bilder, video eller lyd på Wikimedia Commons 
Valeriana tripteris – detaljert informasjon på Wikispecies
Anne Kure

Anne Kure (født 27. februar 1845 i Rygge, Østfold, død 13. juni 1914 i Kristiania) var en hotelldirektør som eide Anne Kures hotell i Voksenkollveien 20 i Oslo. 
Kure begynte i arbeid i sin venninnes hotell på Egertorget i Kristiania. Hun overtok etter hvert som bestyrer, og i 1886 åpnet hun også eget hotell i leide lokaler på hjørnet av Karl Johans gate og Kirkegaten. 
Sammen med professor Bredo Henrik von Munthe af Morgenstierne kjøpte hun senere for kr 400,– pr. mål en 65 måls eiendom i Voksenkollveien. Der bygget hun sitt store hotell som åpnet i 1899. 
Kure var også et aktivt medlem i Norsk Hotelforening (senere Norsk Hotell- og Restaurantforbund, nå Reiselivsbedriftenes Landsforening), og ivret for mer utdannelse for hotellfolk.Som mange andre gav også Anne Kure et bidrag til det som ble Roald Amundsens Sydpolekspedisjon. Hun gav kr 500,–.Edvard Munch skrev i et udatert brev bl.a.:
«Det er nok et deiligt sted
Anne Kure – Du kan få spise
der ved småbord så Du ikke
behøver at sidde med mange.»Kure var ugift, og da hun døde i 1914, ble hotelldriften overtatt av andre medlemmer av Kure-familien.
Hotellet brant ned til grunnen natt til 3. mai 1941 mens tyske militære bodde der. Ifølge Aftenposten omkom to personer i brannen: pastor Thomas Maroni og en tysker. Dessuten ble en norsk hushjelp såret og lagt inn på sykehus. Hotellet ble aldri bygget opp igjen. Rester av grunnmuren står der ennå.


== Se også ==
Anne Kures sti
Anne Kure-banen
Voksenkoll-ulykken som fant sted like ved 18. desember 1945


== Referanser ==


== Eksterne lenker ==
(en) Anne Kure – kategori av bilder, video eller lyd på Commons 
https://lokalhistoriewiki.no/index.php/Anne_Kure
https://www.oslo.kommune.no/OBA/Kart/1938/index.html
Lars Nordberg

Lars Nordberg (født 23. april 1982 i Elverum) er en norsk håndballspiller og tidligere fotballspiller.


== Klubbkarriere ==
Nordberg startet sin idrettskarriere i hjembyen Elverum, hvor han spilte håndball på juniornivå hos Elverum Håndball. I tenårene begynte han å spille fotball, hvor han ble målvakt for Elverum Fotball. Her markerte han seg såpass at han ble tilbudt prøvespill for Rosenborg Ballklub, før han skrev under kontrakt med Hamarkameratene i forkant av 2002-sesongen. Hos Ham-Kam fikk han fire kamper, hvorav én seriekamp i 1. divisjon borte mot Lørenskog den 20. oktober 2002 (0–3). Hans opphold i Ham-Kam var preget av skader, og i den påfølgende 2003-sesongen ble han lånt ut til Elverum og vendte aldri tilbake til Hamarklubben.Etter å ha returnert til Elverum skiftet han fokus til håndballen, hvor han var med på å spille Elverum Håndball opp til Eliteserien i håndball for menn i 2004/2005-sesongen. Etter tolv sesonger for Elverum ble han ikke tilbudt ny kontrakt med klubben på våren 2013. Den 12. juli 2013 skrev Nordberg under på en kontrakt med Kolstad Håndball, hvor han ble gjenforent med sin tidligere medspiller Steffen Stegavik fra tiden i Elverum.


== Referanser ==


== Eksterne lenker ==
(en) Lars Nordberg – Det europeiske håndballforbundet (EHF) 
Profil hos Kolstad-handball.no
Valeriana tuberosa

Valeriana tuberosa er en plante i kaprifolfamilien.
Den er en opprett, flerårig urt. Det dannes ikke utløpere fra jordstengelen, som er tykk og knollaktig. Bladene lengst nede på stengelen er hele, mens bladene lenger oppe er fjærflikete. Blomstene er rosa og sitter i en tett kvast. Planten vokser på tørre, steinete steder og i lysninger i steineik- og kermeseikskog, helst på kalkgrunn, i en høyde på 300–2350 moh. Arten vokser i middelhavsområdet fra Marokko og Portugal østover til Krim og Kaukasus.


== Litteratur ==
L. Carles og L. Thébault (2010). Guide de la flore des Alpes-Maritimes: du Mercantour à la Méditerranée. Gilleta•nice-matin. s. 370. ISBN 978-2-915606-74-4. 
«Valeriana tuberosa». Flora iberica (PDF) (spansk). XV. Madrid: RJB/CSIC. s. 220–221. 
«Valeriana tuberosa». Flora Europaea. Besøkt 7. februar 2015. 


== Eksterne lenker ==
(en) Valeriana tuberosa i Encyclopedia of Life 
(en) Valeriana tuberosa i Global Biodiversity Information Facility 
(en) Valeriana tuberosa hos NCBI 
(en) Valeriana tuberosa hos The International Plant Names Index 
(en) Valeriana tuberosa hos Tropicos 
(en) Kategori:Valeriana dioscoridis – bilder, video eller lyd på Wikimedia Commons 
(en) Valeriana tuberosa – galleri av bilder, video eller lyd på Wikimedia Commons 
Valeriana tuberosa – detaljert informasjon på Wikispecies
Verdensmesterskapet i trampoline

Verdensmesterskapet i trampoline ble arrangert første gang i 1964 i London, og arrangeres hvert år. 


== Mesterskap ==
Kilde: 


== Medaljestatistikk ==


== Referanser ==


== Eksterne lenker ==
Artikkelen har ingen egenskaper for offisielle lenker i Wikidata
Verdensmesterskapet i volleyball

Verdensmesterskapet i volleyball ble arrangert første gang i 1949 i Tsjekkoslovakia, og arrangeres hvert fjerde år. I tillegg til verdensmesterskapet, arrangeres verdenscupen hvert fjerde år.


=== Menn ===


=== Kvinner ===


== Eksterne lenker ==
Offisiell nettside
Verdensmesterskapet i landhockey for kvinner

Verdensmesterskapet i landhockey for kvinner ble arrangert første gang i 1974 i Mandelieu, og arrangeres hvert fjerde år.


== Resultater ==


== Se også ==
Verdensmesterskapet i landhockey for menn


== Referanser ==
Ukhaidir

Al-Ukhaidir-borgen eller det abbasidiske Ukhaider-palass (arabisk: حصن الأخيضر) ligger om lag 50 km sør for Karbala i Irak.  Det er en stor rektangulær borg bygd i  775, med en unik defensiv utforming. 
Den ble bygget av den første abbasidiske kalif As-Saffahs nevø Isa ibn Musa. Ukhaidir er i utformingen av gårdsrom, residenser og moskeer et uttrykk for den abbasidiske arkitekturs innovasjoner. Utgravningene ved Ukhaidir ble utført fra 1909 under ledelse av den britiske historiker og arkeolog Gertrude Bell. 
Ukhaidir var en viktig stasjon for regionale handelsruter, slik som også Atshan og Mujdah. Komplekset består av en hovedhall, en stor iwan, en mottakelseshall og tjenestefolkets boliger..


== Referanser ==

Ukhaidir (Iraq) - About.com lest 2009-09-25.


== Litteratur ==
Hillenbrand, R (1999), Islamic Art and Architecture, Thames and Hudson, 1999. ISBN 0-500-20305-9
Gilbert Falkingham Clayton

Gilbert Falkingham Clayton (født 6. april 1875 i Ryde på Isle of Wight i England, død 11. september 1929 i Bagdad i Irak) var en britisk offiser og kolonipolitiker.
Clayton tjenestegjorde i Egypt fra 1900 der han virket i den britiske militære etterretning og hadde meget å gjøre med araberoppstanden som berørte Palestina og også Den arabiske halvøy og Mesopotamia. Under første verdenskrig var han leder for etterretningen der.I sin bok Seven Pillars of Wisdom (1935) beskriver T. E. Lawrence Claytons rolle som leder for den britiske etterretningen i Egypt mellom 1914 og 1917: 

Clayton made the perfect leader for such a band of wild men as we were. He was calm, detached, clear-sighted, of unconscious courage in assuming responsibility. He gave an open run to his subordinates. His own views were general, like his knowledge: and he worked by influence rather than by loud direction. It was not easy to descry his influence. He was like water, or permeating oil, creeping silently and insistently through everything. It was not possible to say where Clayton was and was not, and how much really belonged to him. (T. E. Lawrence, Seven Pillars of Wisdom (1935)I årene 1919-22 var han også britisk rådgiver til det egyptiske innenriksdepartement, og 1922-25 sjefssekretær hos den britiske generalguvernøren i Palestina, og gikk da inn for en snever tolkning av Balfour-erklæringen.I 1925 og 1927 var Storbritannias ombud ved forhandlingene med Abd-al-Aziz III av Najd og Hijaz.
Fra 1928 var han High Commissioner for det britiske Mesopotamia-mandatet (Irak). I denne egenskap var han involvert i forhandlingene om en ny anglo-irakisk traktat. Hans uventede bortgang, av hjerteslag, forsinket saken, men den nye traktaten ble til slutt undertegnet i 1930.


== Verker ==
"Arabia and the Arabs", Gilbert Clayton, Journal of the Royal Institute of International Affairs, Vol. 8, No. 1 (Jan., 1929), pp. 8–20
An Arabian Diary (utgitt av Robert O. Collins, University of California Press, Berkeley 1969)


== Referanser ==
Oldevatnet

Oldevatnet er en innsjø i Olden i Stryn kommune i Sogn og Fjordane. Den har et areal på 7,89 km² og ligger 33 meter over havet.Oldevatnet består av to basseng med en samlet lengde på 11 kilometer, og som er knyttet sammen gjennom et smalt sund. Innsjøen ligger mellom høye fjell og strandsona er de fleste steder bratt og består av grus og stein. Utløp er i nord gjennom Oldeelva. Den største tilløpselva er Dalelva, som renner inn i sørenden av vatnet. Dalelva har utspring fra flere av Jostedalsbreens utløpere, blant annet Briksdalsbreen, og vannet i elva er i store deler av året sterkt farget av sedimenter fra breene.I 1938–42 ble vannstanden i Oldevatnet senket med halvannen meter ved at stein og grus fra morenen som demmer opp vatnet ble fjernet. Formålet med senkingen var å unngå flomskader på jordbruksområdene rundt Oldevatnet.


== Fotnoter ==


== Referanser ==
Langlibakken (Oslo)

Langlibakken (3–7, 2–4) er en vei på Høybråten i bydel Stovner i Oslo. Den går sørvestover fra Høybråtenveien og ender som blindvei sørvest for Lundåsveien. 
Veien fikk navn i 1925 etter eiendommen Langli (Lundåsveien 6).


== Kilder ==
Knut Are Tvedt, red. (2010). «Langlibakken». Oslo byleksikon (5. utg.). Oslo: Kunnskapsforlaget. s. 328. ISBN 978-82-573-1760-7. 


== Eksterne lenker ==
«Oslo kommune – Bydelsoversikt (L)». Oslo kommune. Arkivert fra originalen 29. juli 2014. Besøkt 22. august 2015.
Langretta (Oslo)

Langretta (3–23, 6–20) er en vei på Brenna i bydel Søndre Nordstrand i Oslo. Den går sørover som blindvei på vestsiden av Brennaveien.
Navnet ble vedtatt i 1986. Veien følger et drag som fra gammelt av er kalt Langretta.


== Kilder ==
Knut Are Tvedt, red. (2010). «Langretta». Oslo byleksikon (5. utg.). Oslo: Kunnskapsforlaget. s. 328. ISBN 978-82-573-1760-7. 


== Eksterne lenker ==
«Oslo kommune – Bydelsoversikt (L)». Oslo kommune. Arkivert fra originalen 29. juli 2014. Besøkt 22. august 2015.
Langteigåsen (Oslo)

Langteigåsen (1–81, 2–62) er en vei på Bjørndal i bydel Søndre Nordstrand i Oslo. Den går som gangvei nordover gjennom rekkehusbebyggelsen fra en snuplass i enden av Trollstien. Det er gangveiforbindelse videre nordover til Beverkollen.
Navnet ble vedtatt i 1995.


== Kilder ==
Knut Are Tvedt, red. (2010). «Langteigåsen». Oslo byleksikon (5. utg.). Oslo: Kunnskapsforlaget. s. 328. ISBN 978-82-573-1760-7. 


== Eksterne lenker ==
«Oslo kommune – Bydelsoversikt (L)». Oslo kommune. Arkivert fra originalen 29. juli 2014. Besøkt 22. august 2015.
Valmueveien (Oslo)

Valmueveien (1, 2) er en vei på Godlia i bydel Østensjø i Oslo. Den går fra Solbergliveien til Damfaret.
Navnet ble vedtatt i 1927.
Veien har villabebyggelse.


== Kilder ==
Knut Are Tvedt, red. (2000). «Valmueveien». Oslo byleksikon (4. utg.). Oslo: Kunnskapsforlaget. s. 468. ISBN 82-573-0815-3. 


== Eksterne lenker ==
«Oslo kommune – Bydelsoversikt (V)». Oslo kommune. Arkivert fra originalen 29. juli 2014. Besøkt 22. august 2015.